AlexejDobrolubov/national_council_slovak_2010 huggingface dataset:
55. schôdza NR SR - 6.deň - A. dopoludnia 2
Dátum: 2022-02-10
Poslanec: Cmorej, Peter (SaS)
Druh vystúpenia: Vystúpenie v rozprave

80. Ja len kvôli tomu, že som na to zabudol zareagovať v tej, v tej, v tej faktickej a opäť sa nám to tu opakuje. Áno, v tom zákone je, že si môžu dopravnou značkou dať, kde na chodníku je možné parkovať a kde nie je možné parkovať. Ale vieš, čo predchádza osadeniu takej dopravnej značky? To ti musí podpísať Krajský dopravný inšpektorát, musíš mať na to projekt. Vraj to je trojstupňový proces schvaľovania. Lukáš, to možno bude, Lukáš ti to možno bude vedieť vysvetliť lepšie. A to je na každú jednu značku, resp. na každý jeden úsek. V prípade, že máš v jednej mestskej časti, potrebuješ takto vytvoriť 2-tisíc parkovacích miest, tak aj keby to bolo, že po desať miest na jednom chodníku, tak to máš 170 dopravných projektov. V Bratislave to podpisuje finálne jeden policajt. Parkovaciu politiku tu zavádzajú. Však on je, on je už teraz šedivý. To sa jednoducho za dva mesiace nedá urobiť. Hej? To sa nedá urobiť za pol roka a keď sa tu niekto háda, či to je možné, že za pol roka alebo za trištvrte, tak nech sa hádajú. Jednoducho je potrebné odložiť minimálne účinnosť tohoto a omnoho rozumnejšie je podľa mňa spraviť to tým VZN-kom. Je tým pádom tam, kde to nepotrebujú, tam to bude zakázané hneď. Nie?
55. schôdza NR SR - 6.deň - A. dopoludnia 2
Dátum: 2022-02-10
Poslanec: Cmorej, Peter (SaS)
Druh vystúpenia: Vystúpenie s faktickou poznámkou

76. No, Lukáš, ja som to konzultoval aj s legislatívou ministerstva vnútra a ide to. Ide to tak, že dáš, že vytvoríš paragraf, ktorý bude mať, teda aj so sunset klauzulou, kedy ten paragraf vypadne a dáš tam, že do tej danej doby si môžu obce VZN-kom upraviť parkovanie nasledovne a dáš tam pôvodné znenie toho paragrafu, ktoré bolo to vždy. Presne napíšeš v zákone, akým spôsobom si môžu, čo si môžu dať do VZN-ka. To je úplne legitímne a je to možné aj v rámci legislatívnych pravidiel tvorby zákonov.
55. schôdza NR SR - 6.deň - A. dopoludnia 2
Dátum: 2022-02-10
Poslanec: Cmorej, Peter (SaS)
Druh vystúpenia: Vystúpenie s faktickou poznámkou

72. Ďakujem pekne za slovo. No skúsim zareagovať na všetkých. Skúsim teda najprv na pána predsedajúceho. Ja teda určite nebudem obhajovať pána primátora, ale teda zareagujem aj na, aj na kolegu Borguľu. Ja to mám toto odkonzultované s mestom a aj oni vydali stanovisko, bola to nejaká tlačová správa, že sú za posunutie účinnosti, len chcú to posunutie účinnosti menšie. A magistrát s tým má naozaj že menší problém, lebo magistrát má v správe len chodníky pri cestách I. triedy, I. triedy, ale väčšina chodníkov, ktorých sa to týka, sú chodníky pri cestách II. triedy a III. triedy alebo teda v obytných zónach a tie majú v správe mestské časti. Takže áno, mesta sa to nejako extra netýka ako samotného, kde mimochodom šéf odboru dopravy je člen Cyklokoalície, ale týka sa to tých daných mestských častí. A trošku ma prekvapuje, pán poslanec Borguľa, ktorý je že dlhoročný komunálny politik, lebo ja som z toho cítil takú nejakú nedôveru voči samosprávnym, voči samosprávam a voči komunálnym politikom. Myslí si, pán kolega, že oni si to nedokážu vyriešiť v tých VZN-kách? Však dajme im tú možnosť a však to je presne kompromis. Lebo obec, ktorá s tým problém nemá, tak tá si to VZN-ko prijímať nebude. Tá, ktorá s tým problém má, tak tá si vo VZN-ku určí na dočasnú dobu, kde možné, kde je možné na tom chodníku parkovať. To je presne ten kompromis, kedy to niekde už začne platiť hneď a niekde to bude mať len odloženú účinnosť. Takže vôbec to nie je také, že by sme teraz chceli všetko zvrátiť naspäť, teda aspoň ja osobne určite nie.
12. schôdza NR SR - 4.deň - B. popoludní
Dátum: 2020-09-22
Poslanec: Blcháč, Ján (SMER - SD)
Druh vystúpenia: Vystúpenie s faktickou poznámkou

84. Ďakujem pekne za, za slovo. Ja by som chcel tiež oceniť túto snahu predkladateľov o zdravie obyvateľov Slovenskej republiky a návštevníkov, čo sa týka konzumácie pitnej vody. Ja len chcem upozorniť, že tieto všetky veci sa dejú vo vodárenskej spoločnosti pravidelne, pri zdroji aj na konci dodávateľského reťazca robia analýzy a je v ich záujme a bude ešte asi viacerých v záujme po určitých udalostiach informovať svojich spotrebiteľov o kvalite pitnej vody, ktorá je v zásade dobrá. Myslím si, že tie vodárenské spoločnosti to majú zvládnuté. Ja vám chcem povedať jednu takú zvláštnu príhodu, ktorú sme zažili na našej vodárenskej spoločnosti liptovskej práve uplynulý víkend. Takisto občianske združenie, nechcem mu robiť reklamu, si dovolilo svojvoľne urobiť odber pitnej vody kdesi pri zdroji bez toho, že by bola prizva..., bol prizvaný zástupca tejto obchodnej spoločnosti, nechala si urobiť rozbor v zahraničí, v zahraničí, kde v analytickom dokumente je napísané, že za odber vzoriek, samozrejme, zodpovedá klient, no a urobili z toho mierne mediálne divadlo, čo sa mi zdá trošku nekorektné. Ale nás to upozornilo, že musíme trošku inak komunikovať. Tie veci, ktoré my máme, my robíme pravidelné rozbory a kvalita vody je dobrá. Chcem upozorniť možno na druhú vec v tejto súvislosti, že treba sa sústrediť skôr na, v budúcnosti na použitie veľkého balíka z eurofondov a ďalších fondov na rekonštrukciu a modernizáciu a výstavbu vodovodov, čo bolo donedávna zanedbávané a čo si vyžaduje veľké finančné prostriedky, tak aby tá kvalitná voda, ktorú dodávame... (Prerušenie vystúpenia časomerom.)
12. schôdza NR SR - 3.deň - A. dopoludnia
Dátum: 2020-09-18
Poslanec: Blcháč, Ján (SMER - SD)
Druh vystúpenia: Vystúpenie s faktickou poznámkou

102. Ďakujem za slovo. Som rád, pán kolega Dostál, že som vás inšpiroval k širšiemu, širšiemu vyjadreniu sa k tejto problematike. A naozaj oceňujem, že máte skúsenosti aj z VÚC-ky, aj z mesta, aj z mestskej časti, a teda viete posúdiť tieto veci. Ja chcem len možno upozorniť, že samozrejme, že všetky tieto veci, o ktorých ste hovorili, je treba riešiť. Ja súhlasím, aby sa kontrolór odborne, s odbornou starostlivosťou vyjadril k veciam, ktoré, ku ktorým sa má možnosť vyjadriť a ktoré pomôžu následne poslancom rozhodovať podľa svojho vedomia v zmysle poslaneckého sľubu, tak ako majú rozhodovať, neovplyvnení, samozrejme, nejakým tendenčným povedzme vystúpením prípadným hlavného kontrolóra. Pretože vždy to závisí od toho, aká osobnosť a s akými odbornými vedomosťami plní úlohu hlavného kontrolóra, resp. koho zastupiteľstvo zvolí, kto je ten konkrétny človek. Ja som mal možnosť prežiť alebo doteraz zažiť štyroch hlavných kontrolórov, z toho traja boli úplne odborne, osobnostne excelentní. Takže samozrejme, že bude sa rešpektovať v praxi, len môže to narobiť dosť veľa problémov do budúcnosti v zvyšovaní už aj tak mnohokrát existujúceho zbytočného, by som povedal, chaosu, ktorý môže takto byť vnášaný do rokovaní mestského zastupiteľstva. A ja som to povedal ako príklad tých 20 krát 15 minút, ale aj to sa môže teoreticky stať. Ďakujem.
12. schôdza NR SR - 3.deň - A. dopoludnia
Dátum: 2020-09-18
Poslanec: Blcháč, Ján (SMER - SD)
Druh vystúpenia: Vystúpenie s faktickou poznámkou

92. Ďakujem pekne, pán kolega Dostál, za upozornenie alebo poučenie. Dám si na to nabudúce pozor. V každom prípade nie je tam zmienka o ministerstve vnútra, tak preto som si dovolil, ale ak to bolo prerokované, tak berem späť. A čo sa týka pani kolegyne Pleštinskej, možnože by v tejto súvislosti stálo skôr za úvahu, to by som chcel rozšíriť tú moju reč z rozpravy, keďže nie všetci, nie vo všetkých samosprávach, samozrejme, je problém, väčšinou problém nie je, väčšinou to funguje tak, ako to fungovať má. Hlavný kontrolór alebo hlavná kontrolórka si plní svoje povinnosti zodpovedne a spolupracuje so zastupiteľstvom, s vedením mesta a upozorňuje dopredu možno na niektoré riziká, ale zároveň nie je predpojatá táto osoba, nie je nejakým spôsobom zaujatá, je nestranná, tak ako by mal hlavný kontrolór alebo inštitút hlavného kontrolóra fungovať, takže možnože aj v tejto súvislosti by bolo potrebné posúdiť do budúcnosti. Pretože keď si vezmete, aké sú kvalifikačné predpoklady na výkon funkcie hlavného kontrolóra, tak je úplne smiešne, že hlavným kontrolórom mesta, napríklad krajského alebo aj Bratislavy, môže byť človek, ktorý má úplné stredoškolské vzdelanie. Predsa to nie je, nie je celkom normálne. Malo by tam byť asi vyššie, minimálne vzdelanie druhého stupňa vysokoškolské, najlepšie právnického alebo ekonomického charakteru. Takže súhlasím, že treba niektoré veci dať na pravú mieru, resp. diskutovať o nich. Ďakujem pekne.
11. schôdza NR SR - 1.deň - B. popoludní
Dátum: 2020-09-02
Poslanec: Blcháč, Ján (SMER - SD)
Druh vystúpenia: Vystúpenie s faktickou poznámkou

103. Ďakujem pekne za slovo. Vážený pán predsedajúci, kolegyne, kolegovia, viete, stáva sa, že občania, občanom Slovenskej republiky v zahraničí, že občania skončia svoju životnú púť v zahraničí. My sme aj v tomto roku v Liptovskom Mikuláši pochovali nášho dobrého priateľa, obyvateľa mesta, ktorý v Maroku na srdcovú slabosť ukončil, a musel byť teda pochovaný vo svojom rodnom meste. Ale ja by som chcel oceniť ten návrh, ktorý podal pán kolega Peter Kmec, na rozšírenie uznesenia Národnej rady Slovenskej republiky o výzvu smerom k Európskemu parlamentu a možno aj kolegov z koalície požiadať o to, aby čo najviac návrhov bolo prijatých, aby to naše vyhlásenie, uznesenie bolo čo najširšie, a to z toho dôvodu, že naozaj to vyšetrovanie treba urobiť veľmi precízne. Naozaj sa tu, budeme zvedaví, že vlastne čo sa akým spôsobom stalo, pretože dnes politizovať na túto tému tým spôsobom, že však sa to stalo 23. februára 2018, keď skutočná pravda vyšla na povrch až v auguste 2020 a reakcia prichádza teraz z našej strany, naozaj by sme mali my ako Národná rada, poslanci, trvať na tom, aby sme získali, aby Slovenská republika, vláda Slovenskej republiky získala čo najrelevantnejšie informácie a trvala na čo najprísnejšom potrestaní všetkých hajlujúcich a organizátorov tohoto nechutného činu. Ďakujem pekne.
10. schôdza NR SR - 1.deň - C. noc
Dátum: 2020-07-24
Poslanec: Blcháč, Ján (SMER - SD)
Druh vystúpenia: Vystúpenie s faktickou poznámkou

62. Ďakujem za slovo. Ja by som sa chcel, kolega Peťo, vyjadriť k tej časti tvojho vystúpenia, kde si upozornil na čiastočné, čiastočnú pomoc podnikateľom, nazvime to, a preto, že sa dlhodobo venujem cestovnému ruchu, tak práve aj v tomto odbore by si to vyžadovalo väčšie nasadenie, trošku analýzy. Ja som o tom tu už hovoril na minulej schôdzi a myslím, že ste zaregistrovali aktuálne aj včera informáciu o poklesoch ubytovania, o problémoch, ktoré sa v cestovnom, s cestovným ruchom spájajú, a preto ma udivuje, že zatiaľ sa nejaký konkrétny, nejaké konkrétne opatrenie na túto tému za tie štyri mesiace neukázalo, okolité krajiny znižujú daň z pridanej hodnoty na 5 % na všetky, všetky súčasti cestovného ruchu, my by sme mohli pomôcť podnikateľom alebo zamestnancom všetkým zamestnávateľom teda, aby preplatil štát dovolenkové poukazy, aby sa cestovný ruch trošku rozhýbal. Takže na toto som chcel upozorniť, pretože my sme si vypočuli od členov vlády teda hodnotenia podľa jednotlivých rezortov, a mne to tak trošku pripomenulo, viete, tie čierne knihy z roku 1998, ak si pamätáte, ale ten cestovný ruch by si to zaslúžil a v tom, v tej, v tom kontexte, ako si vystúpil, by som chcel pripomenúť aj toto, tento sektor národného hospodárstva. Ďakujem pekne.
10. schôdza NR SR - 1.deň - C. noc
Dátum: 2020-07-24
Poslanec: Blcháč, Ján (SMER - SD)
Druh vystúpenia: Vystúpenie s faktickou poznámkou

24. Ďakujem pekne za slovo. Ja len veľmi krátko by som chcel oceniť vystúpenie pána poslanca Matúša Šutaja Eštoka komplexne, ale predovšetkým v tej časti, kde hovoril o..., kde pripomenul za ostatné 4 mesiace netransparentné výberové konania na pozície prednostov okresných úradov. A trošku tak na odľahčenie, keďže je už pomaly, je už ráno alebo tesne nadránom. V istom okrese sa stalo to, že pretože tých členov OĽANO v tých okresoch nie je, samozrejme, prebytok, tak v istom okrese sa stalo to, že sa stal prednostom okresného úradu istý pán, ktorý má za sebou kariéru už v troch, v troch stranách rôzneho charakteru, aby som bol konkrétny, takže zrejme má svoje skúsenosti a asi preto vyhral toto výberové konanie. A zachytil som taký, taký bonmot na margo tejto nominácie, že by teda tohoto pána prednostu mali začať volať kamarát kamarátovho kamaráta. Ďakujem pekne.
10. schôdza NR SR - 1.deň - B. popoludní
Dátum: 2020-07-23
Poslanec: Blcháč, Ján (SMER - SD)
Druh vystúpenia: Vystúpenie s faktickou poznámkou

170. Ďakujem za slovo. Vážený pán minister, dovoľte mi tak úprimne, odvážne a pre ľudí pár poznámok. Ja som tu dnes počul viackrát porovnanie tejto krízy, ktorú prežívame, s krízou v roku 2008 až 2010 a chcem upozorniť ctených kolegov, že tieto krízy sa nedajú porovnávať, tá vtedy bola finančná, banková a dnes ju nazvime zdravotnú. Ale chcem povedať inú vec. Chcem povedať, že významným spôsobom sa na dopadoch koronakrízy a na jej, na jej riešení podieľali mestá a obce a len chcem pripomenúť, že v mestách a obciach žije 5,4 mil. Slovákov, na Slovensku žijú, ale žijú, sú to obyvatelia, sú to občania Slovenska a sú to obyvatelia miest a obcí a tieto obce a mestá naozaj zabrali. Žiaľ, že pri, pri tom všetkom sme zaznamenali výrazné straty, je to niekoľko desiatok miliónov eur, presne neviem, ma neberte za slovo. Ale podľa očakávaných výnosov z podielových daní a odhadov Rady pre rozpočtovú zodpovednosť odhadujem, že ten výpadok na podielových daniach je okolo 120 až 150 mil. eur na Slovensku. Žiaľ, nedočkali sme sa takej náhrady ako v roku 2009, že kde nám boli tieto výpadky uhradené, sľúbili sa pôžičky, požiadali sme, uvidíme, či budeme úspešní, aj keď to, samozrejme, až tak jasne neočakávam. Chcem pripomenúť, že to, čo sme počuli aj z vašich úst na ZMOS-e a na Únii miest, že naozaj mestá a obce si zodpovedne plnia svoje ekonomické programy, rozpočty, znižujú zadlženosť a majú aj rezervy, ale tie rezervy sú nachystané na rozvojové projekty, ktoré chceme realizovať. Takže chcem vás požiadať, aby ste sa venovali vážne týmto našim finančným problémom, ktoré sú pre obce a mestá nevyhnutné.
9. schôdza NR SR - 3.deň - A. dopoludnia
Dátum: 2020-07-09
Poslanec: Blcháč, Ján (SMER - SD)
Druh vystúpenia: Vystúpenie s faktickou poznámkou

31. No ďakujem za slovo. Vážený pán predsedajúci, vážený pán podpredseda vlády, kolegyne, kolegovia, ja by som sa chcel vyjadriť k tej časti, kde pán kolega Žiga hovoril o tom, že snáď by bolo pri takomto dôležitom zákone potrebné medzirezortné pripomienkové konanie vzhľadom k tomu, že sa jedná o zmenu 50 zákonov. A v tom prípade by sa snáď do tohto zákona, do tohto návrhu zákona dostali aj veci od ministerstva dopravy v súvislosti s riešením situácie, katastrofálnej situácie v cestovnom ruchu. Dennodenne počúvame informácie, dnes bola zverejnená tá, že po tom, ako pred časom Rakúsko znížilo DPH na cestovný ruch na 5 %, tak aj Veľká Británia toto urobila v záujme zachovania pracovných miest. Nie je ani mojou úlohou navrhovať, ale predsa len nedá mi to z hľadiska ochrany týchto 48-tisíc zamestnancov v cestovnom ruchu pri súčasnom poklese návštevnosti aj na Slovensku a netýka sa to hlavne nášho regiónu Liptova, ale celého, ďalších regiónov, kde tá návštevnosť je ešte nižšia, by bolo snáď vhodné, keby návrh z dielne ministerstva dopravy, ktoré hovoria o podpore dovolenkových poukážok, kde by štát mal preplácať zamestnávateľom tieto náklady spojené s týmito poukážkami, resp. zníženie DPH na 10 % aspoň by bolo aktuálne potrebné. V septembri bude neskoro. V septembri už môžu len konštatovať, že sa odzamestnalo ďalší zam..., ďalší zamestnanci a že sa ten prepad urýchlil. Ja by som teda chcel vyzvať, možno ešte na túto schôdzu by sa dalo niečo dorobiť, pretože tie veci sú pripravené. My sme o tom včera s pánom podpredsedom na výbore hovorili, tak by som to ešte raz... (Prerušenie vystúpenia časomerom.)
9. schôdza NR SR - 1.deň - B. popoludní
Dátum: 2020-07-07
Poslanec: Blcháč, Ján (SMER - SD)
Druh vystúpenia: Vystúpenie s faktickou poznámkou

80. Ďakujem pekne, pán predsedajúci. Vážený pán predseda, kolegyne, kolegovia, ja veľmi stručne zareagujem na pána kolegu Šefčíka v tom zmysle, že ja súhlasím s ním, že je treba mať na pamäti spravodlivosť, treba mať na pamäti opravu tejto krajiny, ako to dvakrát spomenul, dokonca s ústavnou väčšinou, ale zároveň chcem povedať, že mne osobne je veľmi ľúto, že dva týždne sa táto naša spoločnosť, naše krásne Slovensko zaoberá hlavnou témou, touto, ktorú máme teraz na stole. A všetci dobre vieme, že nás čakajú ťažké časy. Všetci to dobre vieme. A my sme tí 150 v parlamente, ktorí by sme sa mali venovať práve asi niečomu inému. Prevencii a hľadaniu spôsobov ako z toho vonku. A chcem ale povedať aj na také spoločenské alebo sociálne dopady, sociologické dopady, skôr by som povedal, tejto kauzy, pretože tu sa niečo vypustilo z fľaše, napísalo sa, na začiatku bolo slovo napísané na Facebooku a to má ďalšie dopady. Ja nestíham, samozrejme, pozerať všetky facebookové profily, ale, viete, už sa objavujú na takých, na ktorých sledujem napríklad kandidát na predsedu alebo prednostu Okresného úradu v Liptovskom Mikuláši, už kádruje pol Mikuláša, v úvodzovkách, o tom, že či treba preveriť, alebo netreba preveriť. A koho treba preveriť a možnože je to aj na báze výzvy pána premiéra, ktorú adresoval na základe tejto kauzy, že ideme asi preverovať všetkých, mne to tak vychádza, asi osemstotisíc až milión ľudí, ktorí kedysi písali nejakú diplomovku alebo doktorskú prácu.
6. schôdza NR SR - 6.deň - B. popoludní
Dátum: 2020-04-29
Poslanec: Blcháč, Ján (SMER - SD)
Druh vystúpenia: Vystúpenie s faktickou poznámkou

38. Ďakujem za slovo, vážený pán predsedajúci. Vážený pán minister, ja som strávil v školstve poľnohospodárskom spolu deväť rokov ako študent, doktorand aj asistent a potom v poľnohospodárskej, ale hlavne v potravinovej praxi som pôsobil 15 rokov. Zachránili sme jednu z deviatich mliekarní, ktoré na Slovensku ešte fungujú z pôvodných tridsaťšesť. Tridsaťšesť okresov bolo niekedy do roku ´93, každý okres mal svoju mliekareň, mäsokombinát, pekáreň z hľadiska tej sebestačnosti a zásobovania. No a; takže dovolím si pár poznámok. Páči sa mi, samozrejme, cieľ sebestačnosti, niekedy bola aj myšlienka potravinovej bezpečnosti, čo je asi 90 % spotreby. Vieme, že sa nejakými potravinami aj plytvá napríklad. Iste máte pravdu v tom, že zrazu nefunguje export, import. Viete, počúvame správy, že Rumunsko už rozhodlo o zákaze exportu svojej produkcie, čo môže mať aj dopad na nás nakoniec. Ja mám trošku obavu tiež z toho, že by sa rozbila tá poľnohospodárska výroba v takom stave, v akom je preferovaná ta jedna forma pred druhou, asi by tam bolo treba nájsť nejakú rovnováhu. Ale hlavne by som videl problém do budúcnosti pri zvyšovaní potravinovej sebestačnosti alebo bezpečnosti v tom, že treba nájsť nejakú rozumnú mieru potom aj smerom k obchodu, pretože nakoniec na pultoch sa predávajú tie výrobky a ten obchodný systém, ktorý dnes funguje na Slovensku, je naozaj krutý z pohľadu tých slabo dotovaných poľnohospodárov, ktorí na Slovensku produkujú tú základnú surovinu, a nedostatočnej kapacity potravinárskeho priemyslu.
6. schôdza NR SR - 5.deň - B. popoludní
Dátum: 2020-04-28
Poslanec: Blcháč, Ján (SMER - SD)
Druh vystúpenia: Vystúpenie s faktickou poznámkou

17. Ďakujem pekne za slovo. Vážený pán predsedajúci, kolegyne, kolegovia, ja len veľmi stručne a naozaj vítam tieto aktivity, tu o ktorých hovoril pán kolega Sloboda, o voľnočasových poukazoch, ktoré by mohli odľahčiť nakoniec aj pokladne miest a obcí, ktoré vynakladajú pomerne značné prostriedky na podporu športu, vieme to zo svojej vlastnej praxe, a predovšetkým mládeže a nielen aj športu, ale aj folklóru, hudby a podobne, ako to uviedol. Len možno ma tak prekvapilo porovnanie týchto, toh..., tejto, tohto produktu voľnočasových poukážok s rekreačnými poukazmi, ktoré tak porovnal, ako som si všimol, a doslova znehodnotil význam rekreačných poukazov snáď. A ja by som sa chcel prihovoriť za to, pokiaľ sa bude niekedy rozhodovať o rekreačných poukazoch, pretože pôsobím dlhodobo v oblastnej organizácii cestovného ruchu región Liptov, môžem vám povedať, že zavedením rekreačných poukazov sa významne naplnili kapacity domácich poskytovateľov ubytovania predovšetkým, ale čo je významnejšie ešte, odstránilo sa napríklad čierne ubytovanie, pretože keď musel ten, ktorý poskytol ubytovanie, vystaviť zároveň aj doklad o tom, že tam niekto bol a niečo zaplatil, tým pádom bude podchytený a je v tom lepší poriadok. Takže ja by som túto, tento projekt rekreačných poukazov vôbec nespájal s voľnočasovými poukazmi. Je to niečo úplne iné a ďakujem pekne za propagáciu našej Petry Vlhovej, naozaj je to fenomén. Bodaj by takých bolo viac a možno aj vďaka voľnočasovým poukazom budú vyrastať ďalší. Ďakujem.
6. schôdza NR SR - 4.deň - A. dopoludnia
Dátum: 2020-04-24
Poslanec: Blcháč, Ján (SMER - SD)
Druh vystúpenia: Vystúpenie s faktickou poznámkou

82. Áno, ďakujem pekne za slovo. Ja by som sa chcel tiež pridať s faktickou poznámkou k vystúpeniu pána poslanca Blanára, k jeho eufemistickému, teda zjemňujúcemu vystúpeniu, by som to nazval, alebo by som zopakoval to, čo on povedal niekoľkokrát. Naozaj veľmi slušným spôsobom, vyváženým, hodnotil toto programové vyhlásenie vlády. Ja by som sa chcel ale z praktickej skúsenosti dotknúť toho, tej časti vystúpenia, kde poukázal na riziko zrovnoprávnenia financovania štátnych a neštátnych škôl, či sú to už základné, alebo stredné školy, a to z toho dôvodu, že priamo v praxi sa stretávame s touto diskrepanciou, kde sú či už na pôde župy, alebo mesta tieto otázky diskutované. U nás napríklad na ostatnom zastupiteľstve takýto návrh, ktorý predniesol predstaviteľ väčšiny, v parlamente neprešiel. Zostali sme na 88 percentách. Na župe, kde sme išli na 100 percent, sú s tým teraz problémy, pretože, zvlášť keď ide o výpadok príjmov, môžeme narážať na nedostatok peňazí. Ja by som chcel teda vyzvať na opatrnosť pri rozhodovaní, pri zrovnoprávnení tohto financovania do budúcnosti. A prípadne, ak sa bude pripravovať nejaká zmena, odporúčam, aby všetci tí, ktorí budú na tejto zmene pracovať, aby sa radili so zástupcami žúp, SK osmičkou, so ZMOS-om a s Úniou miest Slovenska, pretože ten hlas zdola by potom možno potvrdil to, čo aj ja teraz hovorím a na čo upozornil pán poslanec Blanár vo svojom vystúpení. Ďakujem pekne.
4. schôdza NR SR - 2.deň - B. popoludní
Dátum: 2020-04-02
Poslanec: Blcháč, Ján (SMER - SD)
Druh vystúpenia: Vystúpenie s faktickou poznámkou

80. Ďakujem pekne za slovo, vážený pán podpredseda. Vážený pán minister, kolegyne, kolegovia, ja veľmi stručne, zrejme sa, zrejme sa stále odkláňame od tej podstaty, že v akej dobe, v akom prostredí žijeme a čo sa týmito zmenami sleduje na obdobie času, dokedy bude táto situácia trvať. Ak použijem tak trošku biblických 40 dní Noemových, tak to bude trvať do 21. apríla, no a, ale nevieme, dokedy to bude. Viete, použil sa tu pred časom v diskusii jeden príklad, ako si poradil Taiwan s touto nastupujúcou pandémiou. No Taiwan začal tým, že vybavil všetkých poslancov parlamentu, taiwanského, ochrannými prostriedkami, respirátormi, rúškami, okuliarmi, dokonca oblekmi, aby sa vyhol vzájomnému atakovaniu a možným dôsledkom. My si z toho robíme zatiaľ tak trošku dobrý deň, no uvidíme, ako to dopadne. Ja mám ale vážne pochybnosti, mám dve otázky, budem sledovať, pokiaľ sa to neprijme, ten per rollam, že či sa uskutoční nejaké video v zastupiteľstve, lebo videokonferencia, o ktorej tu bolo hovorené, je jedna vec, voľne diskutovať, videozastupiteľstvo je niečo iné, budem sa na tešiť, kedy prebehne prvé. A kladiem si otázku, čím viac prospejeme obyvateľom miest, tým, že keď uvoľníme lehotu na ďalšie zastupiteľstvo, vypustíme, nebudeme rokovať do konca roku možno alebo že prijmeme nevyhnutné opatrenia aj spôsobom per rollam? Toto treba zvážiť a pred tým, ako budete hlasovať, aj veľmi zodpovedne posúdiť. Ďakujem.